**Pázmány Bölcs-Ész Országos Tanulmányi Verseny**

**versenykiírás és szabályzat a 2025/2026. tanévre**

**A verseny meghirdetője**

Pázmány Péter Katolikus Egyetem Bölcsészet- és Társadalomtudományi Kar (PPKE BTK)

**A verseny célja**

A verseny célja, hogy a PPKE BTK által kutatott és oktatott tudományterületek (bölcsészet- és társadalomtudományok) iránt felkeltse a középiskolások érdeklődését, valamint segítse és ösztönözze az értelmiségi pályára készülő diákokat a pályaválasztásban.

Őszi félév: egyéni verseny

Tavaszi félév: csapatverseny

**A jelentkezés és a részvétel feltételei**

Az egyéni versenyre 11–12. évfolyamos tanulók jelentkezhetnek magyarországi középiskolákból (a régészet szekcióba 9–12. évfolyamos tanulók) a Kar honlapján található online jelentkezési lap kitöltésével (erről bővebben lásd alább, *A nevezés módja* címszó alatti információkat).

A csapatversenyre 3 fős magyarországi középiskolai csapatok nevezhetnek. A csapattagok lehetnek osztálytársak, de különböző iskolákból vagy egy iskolán belül, különböző évfolyamokról is toborozhatóak.

**A versenyen való részvétel kizáró okai**

A megoldások teljes egyezése (másolás), a határidők be nem tartása.

**A jogorvoslat menete**

A szabálysértések kivizsgálása és a jogorvoslat az illetékes szakos vizsgabizottság hatáskörébe tartozik.

**Választható egyéni szekciók:**

Irodalom, közgazdaságtan, régészet, történelem, spanyol.

Egy versenyző (ugyanabban a versenyidőszakban) több tárgyból is jelentkezhet a versenyre.

A választható tárgyak feladatsorai nem különböznek a különböző évfolyamon tanulók esetében. (Sok éves versenyszervezői tapasztalatunk azt mutatja, hogy a különböző évfolyamok tanulóinak döntőbeli eredményessége között nincs lényegi különbség.) A korábbi évek feladatsorait nem tesszük közzé a Kar honlapján.

**A csapatverseny komplex**, több tantárgyból áll, irodalom, történelem, filozófia, filmtörténet, művészettörténet részterületeiből épül fel.

**A nevezés módja, határideje**

A nevezés az egyéni és a csapatversenyben is az online jelentkezési lap kitöltésével és beküldésével történik. A jelentkezési lap – melyben a jelentkező/k neve és évfolyama, iskolájának neve és címe, valamint a jelentkező/k felkészítő tanárának neve szerepel – megtalálható a Kar honlapján

<https://btk.ppke.hu/intro/pazmany-bolcs-esz-tanulmanyi-verseny>

**Egyéni verseny menete:**

Nevezni 2025. szeptember 15. és 2025. október 15. között lehet.

**Nevezési díj nincs.**

**Fordulók**

**1. forduló (írásbeli)**

2025. október 06.: az 1. forduló feladatai megjelennek a Kar honlapján.

Beküldési határidő: 2025. november 3. (éjfélig)

A továbbjutók értesítésének határideje: 2025. november 7.

A verseny 2. fordulójába azok a versenyzők juthatnak tovább, akik az 1. fordulóban megszerezhető összpontszám minimum 50%-át elérték. Ha a 2. fordulóba továbbjutók száma valamelyik tárgyból nem éri el a 25 főt, abból a tárgyból nem folytatódik tovább a verseny.

**2. forduló** (írásbeli)

2025. november 10.: a 2. forduló feladatai megjelennek a Kar honlapján.

A feladatok beküldési határideje: 2025. december 10. (éjfélig)

A döntőbe jutók értesítésének határideje: 2025. december 17.

A döntőbe minden tárgyból – az 1. és a 2. fordulóban szerzett (összesített) pontjai alapján – a legjobb tíz versenyző jut be.

**3. forduló**, országos döntő

2026. január 30., 13.00 óra. Helyszín: PPKE BTK, Sophianum, Budapest Mikszáth Kálmán tér 1.

Az írásbeli fordulók során szerzett pontjaikat a versenyzők nem viszik tovább a szóbeli döntőbe.

**Az egyes fordulókból továbbjutók értesítésének módja**

A versenyzők a nevezéskor megadott e-mail címükre küldött üzenet formájában értesülnek az eredményről. A versennyel kapcsolatos szakmai döntéseket a versenybizottságok hozzák. A szóbeli döntők 3 tagú szóbeli versenybizottságok előtt zajlanak.

**Az eredmények közzétételének módja**

Az országos döntőben helyezést elérő versenyzők neve, valamint felkészítő tanáruk és iskolájuk neve felkerül a PPKE BTK honlapjára és közösségi oldalaira.

**Díjazás**

A szekciók első három helyezettje értékes pénzjutalomban részesül az alábbi módon:

1. helyezett 150.000 Ft
2. helyezett 100.000 Ft
3. helyezett 75.000 Ft

Az I-III. helyezett diákot felkészítő tanárok bruttó 30.000 Ft/fő értékű könyvutalványban részesül. A versenybizottságok fenntartják maguknak a jogot, hogy a szekciójukon belül csak megfelelő színvonalú döntős szereplés esetén hirdessenek ki első helyezettet.

**Felvételi többletpontok**

Pázmány Bölcs-Ész Tanulmányi versenyben 1-5. helyezést elérő versenyző 50, a 6-10. helyezést elérő versenyző 25 pontot kap, amely bármely PPKE BTK által meghirdetett szaknál beszámítható 2024. őszétől.

**Csapatverseny**

**Nevezés:** 2026. február 09. – március 09.

Nevezési díj nincs.

**Az első forduló időpontja:** 2026. február 16. – 2026. március 30.

Az első fordulóból továbbjutók értesítésének határideje: 2026. április 07.

**Az országos szóbeli döntő időpontja:** 2026. május 16. szombat 10.00-13.00

Helyszín: PPKE BTK, Sophianum, Budapest Mikszáth Kálmán tér 1.

A csapatok a meghirdetett szaktárgyterületek kreatív feladatai közül készíthetnek el egyet.

**Az első fordulóból továbbjutók értesítésének módja**

A versenyzők a nevezéskor megadott e-mail címükre küldött üzenet formájában értesülnek az eredményről. A versennyel kapcsolatos szakmai döntéseket a versenybizottságok hozzák. A megadott tárhelyre feltöltött alkotásokat egy egyetemi oktatókból álló zsűri értékeli. A legjobb alkotásokat készítő csapatok (minimum 5 maximum 8 csapat) bekerül a csapatverseny májusi döntőjébe.

**Az eredmények közzétételének módja**

Az országos döntőben helyezést elérő versenyzők neve, valamint felkészítő tanáruk és iskolájuk neve felkerül a PPKE BTK honlapjára és FB-oldalára.

**Díjazás**

A csapatverseny első helyezettjei 300.000 Ft pénzjutalomban részesülnek. Kimagasló eredmény esetén különdíj is kiosztásra kerülhet. Az első helyezett csapatot, valamint a különdíjas csapatot felkészítő tanárok fejenként bruttó 30.000 Ft értékű könyvutalványban részesülnek. A versenybizottság fenntartja a jogot, hogy kizárólag megfelelő színvonalú döntős szereplés esetén hirdessen különdíjat.

**Jogi vonatkozások**

A versennyel kapcsolatos és a honlapon található minden képi és írott anyag a versenyt szervező PPKE BTK szellemi tulajdona. Azok felhasználása, másolása, sokszorosítása kizárólag a szervező írásbeli hozzájárulásával lehetséges.

**A szervezők elérhetősége**

Pázmány Péter Katolikus Egyetem Bölcsészet- és Társadalomtudományi Kar

1088 Budapest, Mikszáth Kálmán tér 1.

Főkoordinátor: Kissné Csorba Erika e-mail: csorba.erika@btk.ppke.hu

Honlap: <https://btk.ppke.hu/felvetelizoknek/pazmany-bolcs-esz-tanulmanyi-verseny>